NaiveNeuron/SloPal huggingface dataset:
P. Paška, predseda NR SR: (2006-10-19):
O ospravedlnenie svojej neúčasti na dnešnom rokovacom dni písomne požiadali páni poslanci Ivan Mikloš, Viliam Veteška, Rudolf Pučík, Mikuláš Dzurinda, Béla Bugár, Pavol Goga, Dušan Galis, László Nagy. Pani poslankyne, páni poslanci, budeme pokračovať v rokovaní 5. schôdze a pristúpime k prvému čítaniu o návrhu skupiny poslancov Národnej rady Slovenskej republiky na vydanie ústavného zákona o zrušení niektorých rozhodnutí o amnestii . Návrh ústavného zákona máte v tlači 103, návrh na pridelenie na prerokovanie výborom je v rozhodnutí č. 90. Za skupinu poslancov návrh ústavného zákona uvedie pán poslanec Vladimír Palko. Nech sa páči, máte slovo, pán poslanec.
Žiga, Peter, podpredseda NR SR (2023-12-08):
Ďakujem pekne, pán navrhovateľ. Pán... (Reakcia z pléna.) Pán poslanec Jakab, budete mať priestor, už som ukončil rozpravu, čiže už sa nemôžte hlásiť s faktickými, ale pán minister tu ostáva s ďalším bodom, keď, zapamätajte si myšlienku, kľudne môžte vystúpiť v ďalšom bode. Chcem sa opýtať spravodajcu, či chce zaujať stanovisko. Nechce. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie. Vládny návrh zákona má parlamentnú tlač 80, výsledky rokovania výborov sú v tlači 80a. Prosím ministra financií pána Kamenického, aby vládny návrh zákona odôvodnil. Nech sa páči, pán minister. (Rokovanie o vládnom návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie , tlač 80.)
Hrušovský, Pavol, predseda NR SR (2011-12-13):
Dámy poslankyne, páni poslanci, chcem sa poslednýkrát opýtať a zároveň ponúknuť, ak ste nehlasovali, aby ste tak teraz urobili, a ak ste tak neurobili, tak urobiť môcť nebudete preto, lebo vyhlasujem voľby za skončené a prosím volebnú komisiu, aby zrátala hlasy odovzdané pre jednotlivých kandidátov. Prerušujem rokovanie o tomto bode programu a preruším schôdzu až potom, keď budú známe výsledky verejnej voľby. Pán podpredseda vlády... (Prerušenie rokovania o 17.26 hodine. Spracúvanie výsledkov verejného hlasovania.) (Pokračovanie rokovania o 18.27 hodine.)
Sulík, Richard, predseda NR SR (2011-04-05):
Prosím, hlasujte teraz. (Hlasovanie.) Zo 150 prítomných poslancov, hlasovalo 71 za, 75 proti, 4 sa zdržali. Ani tento procedurálny návrh nebol schválený. Nech sa páči.
Podmanický, Ján, poslanec NR SR (2012-08-10):
Teraz budeme hlasovať o druhom návrhu pána poslanca Kaníka.
P. Hrušovský, predseda NR SR: (2004-02-05):
hodina otázok a odpovedí členov vlády a generálneho prokurátora na otázky poslancov, ktoré položili včera do 12.00 hodiny a overovatelia vyžrebovali ich poradie. Poprosím teraz pána podpredsedu vlády a ministra financií Ivana Mikloša, aby z poverenia predsedu vlády Mikuláša Dzurindu informoval Národnú radu, kto za neprítomných členov vlády bude odpovedať na položené otázky poslancov Národnej rady, a zároveň aj, pán podpredseda vlády, aby ste uviedli dôvod neúčasti pána predsedu vlády na dnešnej hodine otázok.
Hrnčiar, Andrej, podpredseda NR SR (2018-05-24):
Tri faktické poznámky. Nech sa páči... Pani poslankyňa Verešová, už ste sa prihlásili po limite, treba sa prihlásiť počas rozpravy. Ďakujem. Nech sa páči, pán poslanec Osuský.
B. Bugár, podpredseda NR SR: (2002-06-20):
Teraz dávam slovo určenému spoločnému spravodajcovi z výboru pre sociálne veci a bývanie pánovi poslancovi Marianovi Mesiarikovi a prosím ho, aby odôvodnil prerokovanie tohto návrhu a informoval Národnú radu o výsledku prerokovania návrhu v jednotlivých výboroch. Nech sa páči. M. Mesiarik, poslanec: Vážený pán podpredseda, pán minister, vážené poslankyne, poslanci, predkladám Národnej rade spoločnú správu Ústavnoprávneho výboru Národnej rady, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie ako gestorského výboru k tlači 1463. Gestorský výbor do 14. júna nedostal žiadne stanovisko poslancov Národnej rady, ktorí nie sú členmi výborov, ktorým táto tlač bola pridelená. Návrh zákona odporučili schváliť ústavnoprávny výbor svojím uznesením č. 1001 a Výbor Národnej rady pre sociálne veci a bývanie svojím uznesením č. 505. Výbor Národnej rady Slovenskej republiky pre financie, rozpočet a menu 4. júna 2002 neschválil návrh uznesenia v súlade s § 52 ods. 4 zákona č. 350/1996 Z. z. o rokovacom poriadku Národnej rady. Z celkového počtu 12 poslancov bolo prítomných 7, za návrh predneseného uznesenia hlasovali 2 poslanci a 2 poslanci hlasovali proti. Ostatní sa zdržali hlasovania. Z rokovania výborov vyplynuli pozmeňujúce a doplňujúce návrhy, ktoré máte v časti IV tejto spoločnej správy v bodoch 1 až 18, s tým, že po posúdení a po rozprave budem odporúčať tieto body, ako je v správe uvedené, schváliť. To je všetko. Pán podpredseda Národnej rady, žiadam, aby ste otvorili rozpravu. Zároveň sa hlásim v rozprave do diskusie.
Gažovičová, Tina, poslankyňa NR SR (2024-01-09):
Ďakujem za slovo a ďakujem pekne kolegyni Bihariovej za tento naozaj dôležitý príspevok, lebo ty si upozornila na jeden aspekt, ktorý tu doteraz nebol otvorený, ale je nesmierne dôležitý a myslím si, že málokto v tejto sále si doteraz naplno uvedomil, že aj tento dopad táto novela bude mať. A to znamená, že zrušenie Úradu špeciálnej prokuratúry bude znamenať aj, že špeciálna prokuratúra už nebude môcť riešiť extrémist... prípady násilného extrémizmu, kde naozaj dochádza až k vraždám a k, s rasovým motívom naozaj k tým naj... najväčšiemu, najhrubšiemu násiliu. A my potrebujeme aj ako štát, aby sa aj obete takýchto násilných činov dočkali spravodlivosti, a práve to, že to rieši Úrad špeciálnej prokuratúry, má pomáhať k tomu, aby sa naozaj dbalo na ľudské práva všetkých ľudí v tejto krajine. Lebo táto novela síce je formálne zdôvodňovaná ochranou ľudských práv, ale v skutočnosti je to novela, ktorá má ochraňovať práva ľudí okolo súčasnej vlády. A predstavitelia súčasnej vlády nikdy ani v minulosti neprejavovali veľký záujem o skutočné ľudské práva všetkých ľudí. Pripomeňme si policajnú raziu v Moldave nad Bodvou, kde priamo vtedajší minister vnútra a súčasný minister obrany Kaliňák obhajoval to, akým brutálnym spôsobom policajti zakročili proti miestnym Rómom a Rómkam. Spomeňme si prípad Hedvigy Malinovej, kde priamo vtedajší a súčasný premiér tvrdil, že si to iba vymyslela, až ju vyhnal z krajiny. Vtedy ich nezaujímali ľudské práva a ani teraz. Ide o práva... (Prerušenie vystúpenia časomerom.)
Laššáková, Jana, podpredsedníčka NR SR (2015-06-18):
Na vystúpenie pani poslankyne, pani podpredsedníčky, nie sú faktické poznámky. Nech sa páči, pán poslanec Hlina, máte slovo.
V. Veteška, podpredseda NR SR: (2006-03-15):
S. Zubo, poslanec: Ja myslím, že päť-šesť minút.
Bagačka, Michal, poslanec NR SR (2018-10-16):
Ďakujem za slovo. Vážený pán predseda, kolegyne, kolegovia, Výbor Národnej rady pre hospodárske záležitosti ma určil za spravodajcu k predmetnému vládnemu návrhu zákona (tlač 1137). Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre hospodárske záležitosti a výbor pre verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, otvorte, prosím, rozpravu.
Paška, Pavol, predseda NR SR (2012-10-25):
Teraz, pán spravodajca, vás poprosím.
Grendel, Gábor, podpredseda NR SR (2021-02-26):
Prezentujme sa a hlasujme. (Hlasovanie.) Prítomných 117 poslancov, za 6, proti 6, zdržali sa 104 poslanci, nehlasoval 1. Tento pozmeňujúci návrh pána poslanca Čepčeka sme neschválili.
Mihál, Jozef, podpredseda vlády a minister práce, sociálnych vecí a rodiny SR (2011-11-29):
Ďakujem pekne, pán predseda. Vážené panie poslankyne, vážení páni poslanci, vážení prítomní, návrh vládneho zákona, ktorým sa navrhuje novelizovať celkom osem zákonov v oblasti sociálnej legislatívy, sa predkladá na základe uznesenia vlády Slovenskej republiky č. 595 z roku 2009 k Analýze legislatívneho prostredia o zozname právnych predpisov určených pre implementáciu elektronického spracovania agend. Cieľom návrhu zákona je zabezpečenie elektronizácie agendy na úseku sociálnych dávok, ktoré poskytujú úrady práce, sociálnych vecí a rodiny. Navrhovanými zmenami sa umožní občanom podávať žiadosti a iné informácie nielen písomnou formou, ale aj elektronickými prostriedkami, čo umožňuje aj zákon o správnom konaní. Ďakujem za pozornosť.
Zelník, Štefan, poslanec NR SR (2017-12-06):
Dajte, prosím, hlasovať o bodoch 29, 31, 33, ktoré vyňal pán poslanec Beblavý na osobitné hlasovanie. Gestorský výbor odporučil schváliť.
M. Jureňa, poslanec: (2009-06-30):
A k tomu, čo tu podsúvate o lacných vínach. Lacné vína sa sem dovážajú. A som veľmi rád, že slovenský spotrebiteľ vie oceniť kvalitné slovenské víno. Kvalita slovenských vín v posledných rokoch išla výrazne hore, výrazne hore. A máme sa čím pochváliť. A dnes podsúvanie, že budú sa tu vyrábať nejaké „patoky“ a budú sa predávať, nebudú sa predávať, spotrebiteľ vie rozlíšiť. Vie rozlíšiť, čo je kvalita. A vie si za kvalitu dnes, vďaka Pánu Bohu, i zaplatiť. Takže lacné vína sa sem budú dovážať, pretože bude klientela i na lacné južanské vína. A určite som rád, a tento zákon tomu napomôže, že sa budú ďalej produkovať kvalitné slovenské vína. Ďakujem.
Glváč, Martin, podpredseda NR SR (2018-11-28):
S reakciou, pán poslanec Kollár.
Danko, Andrej, predseda NR SR (2018-10-16):
Ďakujem. Žiada si záverečné slovo pán spravodajca? Súčasne vás žiadam, aby ste oznámili termín hlasovania o tomto návrhu zákona. Dnes o 17.00 hod. bude hlasovanie. Prerušujem rokovanie hlasovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1073, spoločná správa výborov má tlač 1073a. Odovzdávam slovo podpredsedovi vlády Rašimu, aby návrh zákona odôvodnil.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 143 poslancov, za 14, proti 43, zdržalo sa 85, 1 nehlasoval. Konštatujem, že návrh nebol schválený. Teraz prosím pána poslanca Miroslava Ivana, ktorý bude uvádzať hlasovanie k trom prerokovaným veciam, najprv k návrhu poslancov Beblavého, Macháčkovej na vydanie zákona, ktorým sa mení a dopĺňa zákon č. 56/2012 Z. z. o cestnej doprave (tlač 394). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 394.)
Š. Zelník, poslanec: (2007-12-06):
Ďakujem.
M. Hort, podpredseda NR SR: (2006-10-20):
Otváram týmto rozpravu. Konštatujem, že do rozpravy som ani v tomto prípade nedostal žiadnu písomnú prihlášku. Pýtam sa, či sa chce niekto prihlásiť k tomuto bodu ústne? Nie je to tak. Uzatváram možnosť podania ústnych prihlášok do rozpravy a vyhlasujem týmto rozpravu za skončenú. Pán minister, pani spravodajkyňa, predpokladám, že nechcete využiť právo záverečného slova. Ďakujem pekne. Prerušujem rokovanie o tomto bode programu. A ďalším bodom nášho programu je rokovanie o vládnom návrhu zákona o poskytovaní vianočného príspevku niektorým poberateľom dôchodku a o doplnení niektorých zákonov v druhom čítaní. Vládny návrh zákona ste dostali pred prvým čítaním ako tlač 45 a spoločnú správu výborov máte ako tlač 45a. Poprosím teraz pani ministerku práce, sociálnych vecí a rodiny Slovenskej republiky Vieru Tomanovú, aby vládny návrh zákona odôvodnila. Nech sa páči, pani ministerka.
Kuciaňová, Magdaléna, poslankyňa NR SR (2019-11-27):
Ďakujem veľmi pekne, pán predsedajúci. Vážené panie poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Irén Sárközy, Tibora Bastrnáka, Bélu Bugára a Pétera Vörösa na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 1719). Národná rada Slovenskej republiky uznesením č. 2180 z 22. októbra 2019 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 1719) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva päť pozmeňujúcich a doplňujúcich návrhov. Gestorský výbor odporúča návrh zákona schváliť v znení schválených pozmeňujúcich a doplňujúcich návrhov. Gestorský výbor odporúča hlasovať o návrhoch 1 až 5 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 218 z 21. novembra 2019. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Sárközy, Irén, poslankyňa NR SR (2017-09-06):
Pán predseda, prosím vás, aby ste dali hlasovať o tom, že Národná rada sa uzniesla v súlade so zákonom o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2014-11-27):
Ďakujem pekne, pani poslankyňa. Kolegyne, kolegovia, dovoľte čisto profylakticky len, § 94 ods. 2 ustanovuje, že pri prerokovaní návrhu zákona, ktorým sa mení a dopĺňa iný zákon, možno podávať návrhy, ktoré predložený návrh zákona rozširujú len vtedy, ak s tým navrhovateľ vyjadrí súhlas najneskôr pred hlasovaním. Vzhľadom na to, že odzneli pomerne rozsiahle pozmeňujúce návrhy, treba toto ustanovenie zobrať do úvahy. Ďakujem pekne. No máme päť minút pred skončením doby. V rozprave teraz v zmysle rokovacieho poriadku by mal vystúpiť pán poslanec Martin Poliačik. (Reakcie z pléna.) Faktické, pardon, ospravedlňujem sa. Faktické poznámky, páni poslanci Jasaň, Edita Pfundtner. Uzatváram možnosť prihlásiť sa s faktickou poznámkou. Slovo má pán poslanec Jasaň.
Bugár, Béla, podpredseda NR SR (2019-06-25):
Prezentujme sa a hlasujme o týchto bodoch zo spoločnej správy. (Hlasovanie.) Prítomných 145, za 101, zdržalo sa 44 poslancov. Konštatujem, že návrh sme schválili. Nech sa páči.
V. Veteška, podpredseda NR SR: (2007-03-21):
Pán poslanec Frešo, potom pán poslanec Bauer, s faktickými poznámkami, nech sa páči. Potom končím ďalej prihlášky s faktickými poznámkami. Nech sa páči, mikrofón pre pána poslanca Freša.
Čepček, Martin, poslanec NR SR (2022-03-17):
Ďakujem, pán minister. Ja som sa chcel práve spýtať na to jazykové vzdelávanie tých detí. Takže uvažuje sa nad niečím? A potom či máte nejaký prehľad alebo či viete zhodnotiť, že ako kapacitne to naše školy zvládnu, ten, ten prílev tých ukrajinských detí, resp. lebo tam bude, to vekové zloženie tam bude rozličné, tam budú od materskej školy až po asi vysokú školu, takže či, či vieme nejakým spôsobom? A ak viete odpovedať, budem rád. Ďakujem.
Pellegrini, Peter, predseda NR SR (2015-04-23):
Pán poslanec Kollár, súhlasíte s postupom pani spravodajkyne? Máte námietku? Hlasujeme o námietke pána poslanca Kollára, ktorý nesúhlasí s tým, že o jeho návrhu sa nedá hlasovať, nakoľko už bol schválený pozmeňujúci návrh skupiny poslancov. (Hlasovanie.) Prítomných 120 poslancov, za bolo 41, proti hlasovalo 74, zdržalo sa 5. Námietku pána poslanca Kollára sme neschválili.
Šeliga, Juraj, podpredseda NR SR (2020-11-04):
Pán poslanec...
Danko Andrej, podpredseda NR SR (2023-11-15):
Pán poslanec, poprosím vás, dodržiavajte rokovací poriadok. Chápeme váš štýl politiky, ale neurážajte, prosím.
Zs. Simon, minister pôdohospodárstva SR: (2004-06-29):
Uznesenie Národnej rady č. 273 z 25. apríla 2003 k Petícii poľnohospodárov a potravinárov Slovenska zabezpečila vláda svojím uznesením č. 541 z 2. júla 2003 a nesúhlasila len s úlohou v bode B.3., pričom ministerstvo pôdohospodárstva aj napriek nesúhlasu vlády tento bod zabezpečovalo. Týmto uznesením zároveň vláda Slovenskej republiky určila zodpovednosť gestorov za plnenie jednotlivých bodov petície. Plnenie úloh v priebehu roka 2003 vyplývajúcich z predmetnej petície je uvedené vo vlastnej informácii po jednotlivých bodoch B.1. až B. 6., ako prijala v uznesení Národná rada Slovenskej republiky ich a gestorov ich zabezpečovaní. Úlohy B.1., B.2., B.3a, B.5. a B.6. boli zabezpečované Ministerstvom pôdohospodárstva Slovenskej republiky. Z pohľadu ministerstva pôdohospodárstva k plneniu týchto úloh v roku 2003 ešte dodávame. Úloha B.1. Dohoda o pristúpení umožňuje v roku 2004 výšku priamych platieb do úrovne 55 %, z tohto 25 % z prostriedkov Európskej únie a doplnenie 30 %, pričom okrem štátneho rozpočtu na toto doplnenie môžu byť použité aj prostriedky z Plánu rozvoja vidieka. V zmysle čl. 33h nariadenia Európskej únie č. 1257/1999 počíta pre rok 2004 s príspevkom Spoločenstva 25 % z Plánu rozvoja vidieka. Tento podiel je upravený v dokumente Plánu rozvoja vidieka Slovenskej republiky, ktorý bol 13. mája 2004 predložený Európskej komisii do Bruselu na odsúhlasenie. Z tohto dôvodu dôjde k navýšeniu objemu priamych platieb o 5 %, cirka o 315 mil. korún, a teda úroveň priamych platieb sa priblíži k 55 %. Uvedené sa v súčasnosti rieši medzi ministerstvom pôdohospodárstva a ministerstvom financií. Preto považujeme túto úlohu za splnenú. Úlohy B.2., B.3a  sú tiež splnené. Úloha B.5. sa plnila. Na internetovej stránke ministerstva pôdohospodárstva je komplexná správa o činnosti Ústredného kontrolného a skúšobného ústavu poľnohospodárskeho a Štátnej veterinárnej a potravinovej správy Slovenskej republiky, kde je hodnotené aj konkrétne zabezpečenie kontroly fytosanitárnych a zooveterinárnych opatrení za rok 2003. Úloha B.5. tiež je splnená. Ministerstvo hospodárstva Slovenskej republiky zabezpečilo úlohu B.3b, na základe  listu ministra hospodárstva č. 622/2004 zo dňa 11. marca bol odpočet v plnom znení  zapracovaný do textu informácie. Taktiež úloha B.4. v kompetencii ministerstva financií je zapracovaná na základe listu ministra financií z 11. marca tohto roku v plnom znení do textu informácie. Informácia o plnení uznesení Národnej rady č. 273 z 25. apríla k Petícii poľnohospodárov a potravinárov Slovenska bola dňa 9. júna 2004 prerokovaná vo Výbore Národnej rady Slovenskej republiky pre pôdohospodárstvo. Ďakujem vám za pozornosť. Pán predsedajúci, skončil som.
Laššáková, Jana, podpredsedníčka NR SR (2014-10-15):
Hlasujeme. (Hlasovanie.) Prítomných 132 poslancov, za návrh 120, proti žiaden, zdržalo sa 11 poslancov, 1 poslanec nehlasoval. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz prosím povereného člena výboru pre sociálne veci poslanca Ľudovíta Kaníka, aby uviedol hlasovanie v prvom čítaní o návrhu poslancov Mihála a Kiššovej na vydanie Zákonníka práce, tlač 1175. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Jozefa Mihála a Jany Kiššovej na vydanie Zákonníka práce , tlač 1175.)
Pellegrini, Peter, predseda NR SR (2015-05-22):
Prezentujme sa a hlasujme. (Hlasovanie.) Prítomných 134 poslancov, za hlasovalo 48, proti boli 2, zdržalo sa 84 poslancov. Tento návrh sme neschválili. Vyhlasujem dvojminútovú prestávku. Po nej budeme pokračovať v rokovaní o tlači 1515. (Prestávka.) (Po prestávke.)
Hlina, Alojz, poslanec NR SR (2015-11-24):
Pán minister je nahnevaný, lebo sa mu to vymyká z rúk. To ide mimo scenára. Každá diskusná relácia v RTVS má scenár, začiatok, vyvrcholenie, koniec, bububu a potom ťap. Pán minister, sadnite si pokojne, končíme, pán minister. Chcem vás upozorniť a tým skončím... (Prerušenie vystúpenia predsedajúcim.)
Blanár, Juraj, poslanec NR SR (2014-11-27):
Áno, chcem uviesť aj odkaz v podstate zástupcov oblastných organizácií cestovného ruchu, krajských organizácií cestovného ruchu, že tento krok, ktorý bol v legislatíve vytvorený na spoluúčasť aj štátu, v tomto prípade prostredníctvom ministerstva dopravy, regionálneho rozvoja cestovného ruchu, sa ukázal ako naozaj pozitívny a že som presvedčený, že za to trojročné obdobie prináša svoje ovocie. A, pán minister, moja otázka je, že predpokladám, že aj pre budúci rok sa pripravuje podpora pre tieto aktivity do týchto organizácií, ktoré už dnes majú pripravené ďalšie marketingové aktivity, ktoré by určite prispeli. Tie čísla, o ktorých ste hovorili pred chvíľou, aby sa vylepšili, pretože dnes už cestovný ruch tvorí významný podiel na tvorbe HDP v jednotlivých regiónoch a môže byť aj súčasťou, možno aj nástrojom na znižovanie nezamestnanosti v mnohých regiónoch, kde je veľmi ťažko získať nejakého iného investora, takýmto spôsobom to znížiť.
Raši, Richard, poslanec NR SR (2014-10-22):
Ďakujem pekne. O 13.00 hod., kto máte záujem dozvedieť sa viac o skleróze multiplex, na zdravotníckom výbore ste vítaní.
Zmajkovičová, Renáta, podpredsedníčka NR SR (2014-03-25):
Poprosím pánov poslancov, aby reagovali na rečníka v rozprave a nie na faktické. Pán poslanec Martvoň.
Vorobelová Slavěna, poslankyňa NR SR (2022-10-04):
Prosím, pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
T. Cabaj, poslanec: (2002-05-30):
A ak hovoril, že poslanec, ktorý nepodporí tento návrh, má asi osobný konflikt, tak osobne musím povedať jednu vec. Keď som prišiel do tohto parlamentu, som bol prednosta mestského úradu. Žiaden konflikt záujmov vtedy nebol, žiaden zákon nebol prijatý. Prerušil som túto prácu a vykonával som prácu poslanca za 7 500 korún, taký bol plat poslanca Národnej rady, 7 500 korún. Takže toto bola podstata. A už vtedy som nemal problém riešiť túto otázku. Takže nemám žiaden osobný konflikt ani teraz. A jednoducho ak je tu nejaká ambícia, tak musí byť podstatne vyššia. A vzhľadom na to, že je aj tvrdé merítko voči poslancom Národnej rady, ak poslanci prijímajú niečo vo vzťahu k sebe, tak by mali byť oveľa prísnejší k sebe ako voči ostatným občanom. To by bola vizitka poslancov.
Laššáková, Jana, podpredsedníčka NR SR (2014-11-10):
Na vystúpenie pána poslanca s faktickými poznámkami sa hlásia páni poslanci, pán poslanec Osuský, Hlina, Viskupič, Kéry, Poliačik. Končím možnosť prihlásiť sa s faktickými poznámkami. Nech sa páči, pán poslanec Osuský.
Kazda, Radovan, poslanec NR SR (2021-01-29):
Ďakujem. V rozprave vystúpil jeden poslanec, nepredložil žiaden návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, predseda NR SR (2020-02-20):
Ďakujem, pán poslanec. Pani poslankyňa Blahová a pripraví sa pani poslankyňa Vaľová. A teda to sú faktické. Ospravedlňujem sa. Tri faktické. Pani poslankyňa Blahová, nech sa páči.
Blanár, Juraj, podpredseda NR SR (2023-03-28):
Pani poslankyňa Pleštinská.
Kaliňák, Robert, podpredseda vlády a minister vnútra SR (2012-06-28):
Máte pravdu, pán predseda, čo do toho. Takto presne, máte pravdu. Takže, vážené dámy a páni poslanci, dovoľte mi, aby som v zmysle príslušných ustanovení zákona o verejnom obstarávaní vám predložil návrh na voľbu pani Ing. Zity Táborskej do funkcie predsedu Úradu pre verejné obstarávanie. Úrad pre verejné obstarávanie sa stal neobsadeným, alebo neobsadené miesto bolo predsedu Úradu pre verejné obstarávanie po tom, čo predchodca Roman Šipoš bol v zmysle uznesenia vlády zo 7. júla 2010, po tom, čo bol vymenovaný, sa tejto funkcie vzdal, a preto je už dlhší čas toto miesto neobsadené. V júni roku 2011 zverejnil Úrad vlády Slovenskej republiky výzvu na post predsedu Úradu pre verejné obstarávanie, pričom o post sa mohol uchádzať každý záujemca, ktorý spĺňal vo výzve stanovené podmienky, a to vysokoškolské vzdelanie II. stupňa, odborné znalosti v oblasti verejného obstarávania, preukázateľnú prax v oblasti verejného obstarávania najmenej v dĺžke piatich rokov a ďalšími predpokladmi pre uchádzačov boli organizačné schopnosti, riadiace skúsenosti a občianska a morálna bezúhonnosť. Na túto výzvu vtedajšej vlády zareagovalo dvadsaťšesť uchádzačov, ktorí splnili podmienky a do stanoveného termínu zaslali aj svoje prihlášky, aj s projektmi, ako si predstavujú pôsobenie Úradu pre verejné obstarávanie. Úrad vlády zradil komisiu z troch expertov v zložení: Daniela Zemanovičová, podpredsedníčka Protimonopolného úradu, Dávid Ondráčka, riaditeľ Transparency International z Českej republiky, Ján Pavel, Vysoká škola ekonomická v Prahe. Uvedení experti hodnotili zanonymizované projekty, čiže nepoznali mená uchádzačov v spojitosti s predloženými projektmi. Komisia vybrala štyroch úspešných uchádzačov, a to Ing. Erika Hevešiho, Ing. Zitu Táborskú, Ing. Imricha Maťaša a Mgr. Petra Kuboviča, z ktorých jeden, Ing. Erik Heveši vzal späť svoju ponuku, a ostali teda traja úspešní kandidáti. Vláda Roberta Fica rešpektovala postup predchádzajúcej vlády a pokračovala v začatom procese. Aj vzhľadom na skutočnosť, že jeden z menovaných je priamo členom politickej strany SMER a druhý pracuje v súčasnosti na jednom z ústredných úradov štátnej správy, ostala v podstate jediná možnosť, ktorá by nebola spojená s vládou Roberta Fica, a to práve Ing. Zita Táborská. Takže na základe jej úspešnej kandidatúry a úspešnému priechodu cez výberovú komisiu sme sa rozhodli a vláda prijala uznesenie o tom, že navrhuje za kandidáta na túto pozíciu pani Ing. Zitu Táborskú. Ďakujem pekne za jej podporu ako dlhoročného a nezávislého odborníka. Ďakujem pekne.
Kubánek, Stanislav, poslanec NR SR (2018-06-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady pre verejnú správu a regionálny rozvoj, aby predmetný návrh zákona výbory prerokovali do 7. septembra 2018 a gestorský výbor do 10. septembra 2018 od prerokovania návrhu zákona v Národnej rade v prvom čítaní.
Grendel, Gábor, podpredseda NR SR (2023-06-21):
S reakciou pán poslanec Takáč.
Susko, Boris, poslanec NR SR (2015-11-18):
Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Číž, Miroslav, podpredseda NR SR (2015-02-18):
Pán poslanec Martvoň.
Frešo, Pavol, poslanec NR SR (2014-06-26):
Ďakujem veľmi pekne. Pán poslanec Novotný použil presne ten výraz, ktorý všetci tak nejak cítime. Celá Európska únia a dokonca tí, ktorí sú na východe, najviacej, majú čo najviac proukrajinský postoj okrem Slovenska. Všetci to vidíme. My vždy všade inde, len nie na strane Ukrajiny. Skutočne, keby ste sa opýtali a úplne, ruku na srdce, kto sa najmenej Ukrajiny zastáva, no tak je to Slovensko. Pán poslanec Číž, no úplne prakticky a jednoducho: vláda Ivety Radičovej práve s proeurópskou budúcnosťou spojila dôveru ku vláde. Väčší dôkaz lojality voči Európskej únii ani nemôžete dať. A k tomu, že naši dvaja vysoko postavení diplomati by mohli byť úspešní v európskych štruktúrach: no to áno, ale ako diplomati, ale nie ako politici. Politický postoj formulujeme tu a teraz. A tu a teraz sa žiada jasné chlapské slovo. To znamená jasné chlapské slovo, na koho strane stojíme. A, samozrejme, že tá diskusia sem patrí, pán poslanec Číž. Vy ste nevyvrátili ani jednu z tých vecí, ktoré som pomenoval. Ani k jednej ste sa fakticky nevyjadrili. Ani k reverznému toku, ani k tomu, čo bolo počas plynovej krízy. A už vôbec ste si nedovolili, lebo to sa bojíte, lebo to máte predsedu, ktorý by vám to jednoducho nedovolil, sa vyjadriť k tomu, že prirovnal vojská NATO, našich spojencov, ku okupantom. Však sa vyjadrite! Dištancujte sa od toho! Tak buďte aspoň niekto ďalší normálny chlap! Však vás je tu vyše osemdesiat, hádam to jeden z vás dokáže pomenovať, že to nie je to isté, čo sovietske tanky, ktoré sem prišli bez toho, aby sme ich tu chceli. Však normálne Slovensko, ak má mať budúcnosť, tak musí mať aspoň štipku hrdosti a vedieť v zásadných veciach povedať svoj názor bez toho, aby stále sa niekomu kolenačkovalo. A to je to, čo tu predvádzate, vážení páni politici zo SMER-u. To kritizujem.
Žitňanská, Jana, poslankyňa NR SR (2022-05-24):
Ďakujem veľmi pekne za všetky faktické poznámky. Iste sa zhodneme, že ak by všetky televízie mali povinnosť titulkovať 100 % programov, tak už sa nemusíme baviť o nočnom a dennom vysielaní. Čiže určite aj moja snaha bude smerovať k tomu, aby všetky programy boli titulkované alebo sprevádzané titulkami pre nepočujúcich, takisto aj aby boli audiokomentáre, pretože aj ľudia so zrakovým postihnutím, samozrejme, majú mať dostupné programy. Pokiaľ ide o šport, ja si uvedomujem... Poprosím kolegov, ak by ešte trošku sa mohli utíšiť. (Vstup predsedajúceho.)
Kyselica, Lukáš, poslanec NR SR (2022-05-04):
Ďakujem veľmi pekne. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Brocka, Július, poslanec NR SR (2010-10-13):
Pán predseda, dajte hlasovať o postúpení návrhu zákona do druhého čítania.
Kotleba, Marian, poslanec NR SR (2016-05-19):
Pán kolega, ja by som chcel len doplniť možno informáciu pre tých, ktorí ten materiál o stravných lístkoch nečítali alebo si nepreštudovali, že sa nejedná o zrušenie stravných lístkov, ale o možnosť rozšíriť tieto príspevky na stravu pre zamestnancov vo forme peňazí. Takže nie je to taká radikálna zmena a nemuseli by sa jej báť. A možno taká výzva pre vás. Jednoducho treba vašim bývalým kolegom z MOST-a – HÍD-u otvorene povedať do očí, že teda či naozaj aspoň nejaké hodnoty u nich ostali alebo či sa z nich stali klamári a hodnotoví schizofrenici, ktorí vedia úplne prevrátiť kabát a v tejto veci teda hlasovať nie s tým, čo niekedy deklarovali, ale s tým, čo sa dnes od nich bude vyžadovať, pretože som presvedčený, že rozšírenie možností poskytnúť všetkým zamestnancom namiesto stravných lístkov peňažný príspevok na ich stravovanie nemôže nikomu ublížiť a, naopak, môže rozšíriť slobodu v rozhodovaní všetkých zamestnancov, ktorých sa to týka, ako tieto peniaze použijú, kde ich použijú a kedy ich použijú. Takže ak predkladatelia všetci naberú odvahu a do očí budú konfrontovať celý poslanecký klub MOST-a – HÍD-u, tak potom nemám strach o to, že by táto zmena neprešla. Ďakujem.
Viskupič, Marián, poslanec NR SR (2022-06-29):
Ďakujem pekne. Len chcem poprosiť členov Výboru pre financie a rozpočet, aby ihneď po hlasovaní išli do našej miestnosti, máme rokovanie výboru. Ďakujem pekne. [Verejné hlasovanie o návrhu na voľbu generálneho riaditeľa Rozhlasu a televízie Slovenska (tlač 1065) a o návrhu Výboru Národnej rady Slovenskej republiky pre pôdohospodárstvo a životné prostredie na voľbu člena Rady Slovenského pozemkového fondu (tlač 1070).]
Počiatek, Ján, minister dopravy, výstavby a regionálneho rozvoja SR (2014-10-14):
Ďakujem za slovo. Vážený pán predseda, vážené dámy, vážení páni, zámerom návrhu zákona je najmä zapojenie verejnosti a sociálno-ekonomických partnerov do prípravy, realizácie a hodnotenia strategických dokumentov v oblasti regionálneho rozvoja, posilnenie postavenia ostatných účastníkov regionálneho a miestneho rozvoja, úprava okruhu žiadateľov o dotáciu na projekt z rozpočtovej kapitoly ministerstva, možnosť spracovania strategických dokumentov na základe novej obsahovej štruktúry. Ďalej klásť zvýšený dôraz na realizáciu Národnej stratégie regionálneho rozvoja Slovenskej republiky v súvislosti s prepojením na existujúce strategické, programové a rozvojové dokumenty na všetkých úrovniach, ktoré budú podkladom na efektívnejšie čerpanie fondov Európskej únie. Predkladaný návrh zákona je výsledkom spolupráce a konsenzu zástupcov viacerých ministerstiev, štátnych orgánov, samospráv, vedeckej akademickej obce a ďalších dotknutých subjektov, ktoré boli členmi pracovnej skupiny pre prípravu novelizácie zákona č. 539 o podpore regionálneho rozvoja a aktualizáciu národnej stratégie. Ďakujem za slovo, skončil som.
Lipšic, Daniel, minister vnútra SR (2010-10-14):
Ďakujem, pán predsedajúci. Pani poslankyne, páni poslanci, cieľom návrhu zákona je začleniť Železničnú políciu do Policajného zboru. V súčasnosti sú ministrovi vnútra podriadené dva ozbrojené bezpečnostné zbory, a to Policajný zbor a Železničná polícia. Železničná polícia a jej postavenie je veľmi porovnateľné s postavením Policajného zboru, čo sa týka jej úloh, ale aj oprávnenie príslušníkov. Začlenením Železničnej polície do Policajného zboru sa predpokladá zlepšenie terajšieho stavu bezpečnostnej situácie nielen v oblasti železničnej dopravy, ale aj v iných oblastiach spoločenského života. Zjednotenie týchto ozbrojených bezpečnostných zborov umožní operatívnejšie využívanie síl a prostriedkov na plnenie ich zákonných úloh a posilnenie výkonných zložiek na úkor riadiaceho aparátu. Aby som to rozmenil na drobné. V súčasnosti je v Železničnej polícii približne 1 200 príslušníkov. Touto reorganizáciou, integráciou chceme ušetriť 200 v podstate úradníckych miest, riadiacich miest v Železničnej polícii, ktoré chceme využiť k posilneniu hliadkovej služby, posilneniu poriadkovej polície najmä v lokalitách, ktoré sú ohrozené vyššou mierou kriminality, čo sú lokality najmä, ale nielen, na východnom Slovensku. Inými slovami, hlavným cieľom tohto návrhu zákona je znížiť počet kancelárskych a zvýšiť počet výkonných miest, aby bolo na našich uliciach viacej policajtov zabezpečujúcich bezpečnosť pre slušných ľudí. V rámci tohto návrhu zákona sa začleňuje, vytvára nová služba v Policajnom zbore, služba Železničnej polície a železniční policajti kontinuálne prejdú do pôsobnosti Policajného zboru a stanú sa z nich príslušníci Policajného zboru. Kvôli tejto integrácii návrh zákona novelizuje šestnásť ďalších zákonov, v ktorých je potrebné urobiť nevyhnutné nadväzujúce zmeny. Dovoľujem si vás z týchto dôvodov, ktoré som uviedol v návrhu zákona, požiadať o podporu vládneho návrhu a jeho postúpenie do druhého čítania. Ďakujem, pán predsedajúci.
J. Paška, poslanec: (2002-02-06):
Predovšetkým ministerstvo zahraničných vecí, pán Kukan, by malo, ak je taká situácia, že Maďarská republika nie je ochotná robiť žiadne zmeny v aplikácii tohto zákona, tak by to malo skonštatovať a pripraviť sa na to, že prijme opatrenia voči tejto zmluve Národná rada. A dokonca ministerstvo zahraničných vecí za spolupráce s ministerstvom vnútra by malo pripraviť návrh zákona, alebo návrh opatrení, ktoré je potrebné urobiť v Slovenskej republike na to, aby sa neaplikoval zákon v rozpore s Ústavou Slovenskej republiky a s právom Slovenskej republiky. A čo je však horšie, Ministerstvo vnútra Slovenskej republiky i napriek tomu, že už mesiac sa porušujú zákony Slovenskej republiky a že mesiac sa aplikuje maďarský krajanský zákon na Slovensku, napriek tomu, že prokuratúra Slovenskej republiky má o tom informácie, napriek tomu, že pán minister má o tom informácie, neurobili žiadne konkrétne vecné opatrenia a naďalej kancelárie akejsi nadácie, ktorá zbiera údaje občanov Slovenskej republiky a pripravuje preukazy pre maďarských občanov, maďarských zahraničných Maďarov, tak tieto inštitúcie pracujú na Slovensku napriek tomu, že to je v rozpore so zákonom. Ja sa potom pýtam pána ministra vnútra, aká je jeho náplň práce, čo on robí, keď toleruje porušovanie zákona a keď nekoná v takej okatej a v takej zásadnej veci. Ďakujem.
Mikuš, Jozef, poslanec NR SR (2012-12-12):
Ďakujem pekne. Súhlasím s kolegom Procházkom v jeho pohľade na tvorbu rozpočtu, dokonca aj s tým časovým harmonogramom, ktorý načrtol. Ja si myslím, že to bude asi trošku kratší, ten časový harmonogram, aj keď chápem to prirovnanie. Aj s tým, že jediné pozitívum v navrhnutom rozpočte sú ambície dosiahnutia percenta deficitu. Ktovie, či aj tento bude dosiahnutý, pretože, a to tiež potvrdzujem slová môjho predrečníka, aj v roku 2006 – 2010 bola ambícia vlády v tom čase udržať schodok alebo deficit verejných financií. Aký bol výsledok za dva roky? Prepad 16 % hrubého domáceho produktu a výsledný efekt deficit vyše 8 percent. Súhlasím aj s tou architektúrou a s tým inštalatérom, tiež, myslím, pekné prirovnanie. Totiž vláda absolútne rezignovala na nejakú víziu hospodárskej politiky. Teraz je už naprosto jasné, prečo programové vyhlásenie vlády bolo tak široko koncipované, uspokojujúce prakticky všetky skupiny obyvateľstva. A dokonca ani nejaká veľká diskusia v tomto pléne nebola, pretože tam nebolo čo kritizovať. Je jasné, že príprava manévrovacieho priestoru, ale myslím si, že ani toto nepomôže, v plánoch jednak vlády, jednak ministerstva financií a možno ani poslancov, ktorí budú za tento rozpočet hlasovať, pretože si myslím, že 2014, Rado, bola optimistická vízia.
V. Mazúrová, poslankyňa: (2007-05-09):
Konštatujem, že návrh zákona bol podaný v lehote určenej § 72 rokovacieho poriadku, to je 15 dní pred konaním schôdze, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a zaradil ho na rokovanie 10. schôdze Národnej rady. Konštatujem, že návrh spĺňa z formálnoprávnej stránky všetky náležitosti uvedené v § 67 a v § 68 zákona o rokovacom poriadku, ako aj náležitosti určené v legislatívnych pravidlách. Podľa vyjadrenia navrhovateľa návrh nemá žiadny vplyv na rozpočet verejnej správy. Cieľom predloženej novely je ukončenie úplnej transpozície smernice Rady 2000/43 Európskeho spoločenstva a smernice Rady 2000/78 Európskeho spoločenstva na základe formálnych upozornení Európskej komisie. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada uzniesla v zmysle § 73 ods. 3 písm. c) zákona o rokovacom poriadku na tom, že návrh prerokuje v druhom čítaní. V súlade s rozhodnutím predsedu Národnej rady č. 271 z 20. apríla 2007 navrhujem, aby návrh zákona prerokovali tieto výbory: ústavnoprávny výbor, výbor pre sociálne veci a bývanie a výbor pre ľudské práva, národnosti a postavenie žien ako gestorský výbor v lehote do 18. júna, resp. v gestorskom výbore do 19. júna 2007. Pani predsedajúca, otvorte, prosím, všeobecnú rozpravu.
Blanár, Juraj, podpredseda NR SR (2022-12-08):
Pán poslanec Vladimír Faič s faktickou poznámkou na pána poslanca Kuriaka.
Demian, Jaroslav, poslanec NR SR (2015-11-10):
Pán predseda, v rozprave vystúpil jeden pán poslanec, pán poslanec Zajac, pričom nebol podaný žiadny pozmeňujúci návrh. Pán predseda, budeme hlasovať o bodoch zo spoločnej správy 1 až 47 s odporúčaním gestorského výboru schváliť.
Kollár, Boris, predseda NR SR (2022-05-19):
No dobre. (Povedané súbežne s rečníkom.)
Ďuriš Nicholsonová, Lucia, podpredsedníčka NR SR (2017-04-07):
Pán poslanec Osuský.
Laššáková, Jana, poslankyňa NR SR (2016-09-14):
Dvaja páni poslanci podali návrh podľa § 73 ods. 3 písm. b), aby sme nepokračovali v rokovaní o návrhu zákona. Boli to páni poslanci Lipšic a Viskupič. Prosím, dajte o tomto návrhu hlasovať.
P. Paška, predseda NR SR: (2009-06-24):
(Hlasovanie.) 134 prítomných, 76 za, 58 sa zdržalo. Konštatujem, že sme schválili vládny návrh novely zákona o pomoci a podpore poskytovanej z fondov Európskeho spoločenstva . Pán poslanec Čech bude uvádzať hlasovanie v druhom čítaní o vládnom návrhu zákona, ktorým sa mení zákon č. 364/2004 Z. z. o vodách, je to tlač 1023.
Paška, Pavol, poslanec NR SR (2011-03-29):
Ďakujem pekne, pán predseda. Pán vicepremiér komisie, ja by som zareagoval na ten váš apel a výzvu v závere vášho vystúpenia k spolupráci alebo k intenzívnejšej spolupráci Národnej rady či už s Európskym parlamentom, alebo Európskou komisiou a musím vyjadriť ale z pohľadu mojej osoby trošku skepticizmu, pretože ostatných deväť, desať mesiacov sme skôr svedkami rastu alebo nárastu vysokej miery euroskepticizmu predstaviteľov vedenia dnešnej Národnej rady. A azda niet lepšieho príkladu, keď ste hovorili o tom, ako sa vieme podieľať, ako vieme využívať mechanizmy Lisabonskej zmluvy a ako bolo vystúpenie pána predsedu Národnej rady minulý týždeň k zákonu o ochrane spotrebiteľa, kedy hovoril o transpozíciách európskeho acquis ako o sprostostiach, hlúpostiach a nejdem hovoriť dozadu o postojoch predstaviteľov vedenia väčšiny k politikom Európskej únie a Komisie, ktorú označoval za akési odkladište tých najneschopnejších európskych politikov. Nechcem hovoriť o tých veľmi zjednodušených, z môjho pohľadu primitívnych hodnoteniach socializmu v Európe a tak ďalej atď. Ale vrcholom je podľa mňa nepochopenie inštitucionalizácie či už európskeho bilateralizmu, alebo multilateralizmu tým, že ako prvé sme ako jediná krajina, ako jediný národný parlament zrušili stále zastúpenie Národnej rady v Bruseli a tuším len Malta nemá, ale aj Malta už toto zastúpenie realizuje. Som presvedčený, že všetky tieto postupy a hlavne postoje od ľudí, ktorí sa tvárili ako najväčší proeurópania a tvárili sa, že tieto témy sú najdôležitejšie z hľadiska vnútropolitického vývoja, výrazne poškodzujú renomé a postavenie nielen Národnej rady. Mrzí ma to aj preto, že v rokoch 2006 a 2007 som ako predseda Európskej komisie tu zaviedol mechanizmy, ktoré dodnes európsky parlamentarizmus používa. Aký je váš názor, pán... (Potlesk.)
B. Bugár, podpredseda Národnej rady SR: (2005-05-19):
M. Demeterová, poslankyňa: Pán poslanec Heriban, dúfam, že toto moje vystúpenie nebude brať, ako že KDH je zásadne proti návrhom, ktoré dáva strana ANO. Ja by som skutočne chcela reagovať vecne, som veľmi rada, že vy viete aj to, čo si my myslíme, keď to často ani my nevieme, ale vecne, to, čo som chcela povedať, povedal už pán poslanec Gál. Myslím si, že táto novela zákona nosí vodu v koši, pretože to, čo navrhuje, je umožnené aj v dnešnom právnom poriadku. A nič sa na tom nezmení okrem toho, že tak ako upozornil na tie úskalia pán poslanec Gál, myslím si skutočne, že keď sa ľudia vedia kultivovane dohodnúť, vedia sa rozviesť kultivovane aj dnes, ale váš návrh bude podporovať najmä tie prípady, kde budú najmä strana, ktorá v rozvode ťahá za kratší koniec, môže byť donútená k tomu, aby podpísala takúto dohodu a vy tomu nedokážete zabrániť, lebo najmä tieto prípady sú nebezpečné pri rozvode a o tých hovoríme ako o bolestivých. Viete dobre, aké sú hlavné príčiny rozvodov, a to, že KDH považuje, aj ja osobne, takisto považujem manželstvo za sviatosť a tak som sa ja brala, ale tým nechcem to nanucovať a vy mi tu zase nenanucujte, že ja si to myslím, ja nechcem nanucovať iným, ktorí sú iného vierovyznania a inak chápu svoje manželstvo, aby sa rozišli. Veď predsa to je úplne prirodzená vec, to, že my máme na to taký náhľad a že pod týmto uhlom som aj ja vstupovala do manželstva, to mi však, dúfam, tiež nechcete uprieť.
R. Kaliňák, podpredseda vlády a minister vnútra SR: (2007-10-23):
Vážená pani predsedajúca, skočil som.
Hrušovský, Pavol, predseda NR SR (2011-10-21):
Hlasujeme. (Hlasovanie.) 146 prítomných, 88 za návrh, 58 sa zdržalo. Návrh sme schválili. Prosím, pán poslanec, ďalší návrh.
Lengvarský, Vladimír, dočasne poverený minister zdravotníctva SR (2023-02-09):
Nie ďakujem. Budem tlmočiť pani ministerke.
Ďuriš Nicholsonová, Lucia, podpredsedníčka NR SR (2016-10-12):
S reakciou na faktické poznámky pani poslankyňa Pfundtner.
Michelko, Roman, poslanec NRSR (2024-06-27):
Pán predsedajúci, prosím, dajte hlasovať o tom, že Národná rada prideľuje návrh zákona o prerokovaní ústavnoprávnemu výboru, výboru pre hospodárske záležitosti a výboru pre kultúru a médiá. Ďalej že za gestorský výbor určuje výbor pre kultúru a médiá s tým, aby výbory prerokovali návrh zákona ihneď. Ďakujem.
P. Hrušovský, podpredseda NR SR: (2002-05-31):
(Hlasovanie.) Prítomných je 93 poslancov, za 39, proti 46, zdržalo sa 7, nehlasoval 1. Návrh sme neschválili. Ďalší návrh, pán poslanec. P. Hajdúk, poslanec: Keďže tento návrh neprešiel, prosím, dajte hlasovať o tom, aby Národná rada prerokovala návrh zákona v druhom čítaní.
Blanár, Juraj, podpredseda NR SR (2022-09-27):
S faktickou poznámkou pán poslanec Schlosár.
Paška, Pavol, predseda NR SR (2013-02-05):
(Hlasovanie.) 138 prítomných, 35 za, 78 proti, 22 sa zdržalo, 3 nehlasovali. Návrh sme neschválili.
Laurenčík, Milan, podpredseda NR SR (2021-02-03):
Nech sa páči, Ondrej Ďurica, ďalšia faktická poznámka.
P. Hrušovský, predseda NR SR: (2005-11-09):
(Hlasovanie.) 132 prítomných, 63 za, 1 proti, 67 sa zdržalo, 1 nehlasoval. Neschválili sme návrh. Ďalší návrh. Ľ. Navrátilová, poslankyňa: Pán poslanec Horváth predložil 3 návrhy, treba o nich hlasovať osobitne. Prosím, dajte hlasovať teraz o návrhu pána poslanca Horvátha, ktorý je označený pod č. 1.
Grendel, Gábor, podpredseda NR SR (2022-10-06):
Máte možnosť reagovať, pán minister.
Laurenčík, Milan, podpredseda NR SR (2021-05-03):
Posledná faktická poznámka, pán poslanec Miloš Svrček, nech sa páči.
Hrušovský, Pavol, predseda NR SR (2011-10-19):
Prosím, prezentujme sa a hlasujme o návrhu. (Hlasovanie.) 149 prítomných, 79 za, 1 proti, 68 sa zdržalo, 1 nehlasoval. Návrh sme schválili. Prosím o ďalší návrh.
P. Hrušovský, predseda NR SR: (2004-02-03):
Prosím, pán spoločný spravodajca.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 140 za, 1 proti, 2 sa zdržali, 2 nehlasovali. Uvedené body spoločnej správy sme schválili.
Pellegrini, Peter, predseda NR SR (2014-11-27):
Vážené panie poslankyne, páni poslanci, budeme pokračovať v rozprave. Pán poslanec Švejna je už v sále. Nech sa páči, pán poslanec, vystúpite ako prvý rečník prihlásený písomne do rozpravy. Po vás bude pokračovať v rozprave ďalší písomne prihlásený pán poslanec Mihál, ktorý stratil poradie z dôvodu neprítomnosti v sále. Nech sa páči, pán poslanec.
Gál, Gábor, poslanec NR SR (2013-05-21):
Áno, v tomto s vami súhlasím, že nie je to dôvodová správa, nie je prameňom práva, nemôže byť prameňom práva. Ale pri výkladoch, ktoré idú ad absurdum, už nevie, niekedy sa nedá inak vysvetliť, že absolútne tá aplikácia tej právnej normy ide úplne oproti tomu, že ako by sa mal ten, tá norma, tá právna norma aplikovať a rozumieť. My môžeme ako, aj pri tej najjednoduchšej právnej vete sa nájde človek, ktorý to keď chce zle vykladať, alebo podľa svojho, tak to spraví tak. Čiže tu musíme nájsť riešenie, ktoré by nás troška odbremenilo od tých čistých textov, ako dať tomu zákonu nejaký tuch. A to tu chýba.
Paška, Pavol, predseda NR SR (2012-11-28):
Hlasujeme. (Hlasovanie.) 141 prítomných, 82 za, 2 proti, 57 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.